What We Saw from the Cheap Seats

What We Saw from the Cheap Seats (מאנגלית: מה שראינו מהמושבים הזולים) הוא אלבום האולפן השישי של הזמרת וכותבת השירים האמריקאית רג'ינה ספקטור. ב-21 בנובמבר 2011, ספקטור פרסמה בדף הפייסבוק שלה שהאלבום הוקלט עם מייק אליזונדו בלוס אנג'לס במהלך הקיץ של 2011. הוא יצא לאור ב-29 במאי 2012. האלבום הוא אוסף של חומר חדש יחד עם הקלטות האולפן הראשונות ביותר של מספר שירים חיים ישנים יותר של ספקטור.

בזמן יציאת האלבום, "Jessica" היה השיר החדש היחיד. "How" ו-"The Party" פורסמו לראשונה רק מספר שבועות לפני, במהלך סיבוב ההופעות של ספקטור, "Don't Leave Me (Ne Me Quitte Pas)" שוחרר בגרסה חלופית באלבומה השני של ספקטור, Songs, וכל שאר שהשירים בוצעו בעבר בהופעות קודמות.

סינגלים ושיווק 
הסינגל הראשון של האלבום, "All the Rowboats", שוחרר לסטרימינג ב-27 בפברואר 2012, ולהורדה דיגיטלית ביום למחרת. הוא הופיע בתוכנית "מתחזה" ששודרה ב-The CW ב-13 במרץ 2012, מה שהפך אותה "אמנית הזרקור" של השבוע.

הסינגל השני של האלבום, "Don't Leave Me (Ne Me Quitte Pas)" הוא גרסה חדשה של "Ne Me Quitte Pas", שיר שבמקור מאלבום האולפן השני של ספקטור, Songs, שמ-2002. לשני סינגלים אלו יש וידאו קליפים שמלווים אותם.

ב-16 באוקטובר 2012, "How" שוחרר בתור הסינגל השלישי.

האלבום קודם באמצעות שני סיבובי הופעות. הראשון היה בדרום ארצות הברית שבו ספקטור הייתה מופע החימום עבור טום פטי ושוברי הלבבות בשמונה הופעות באפריל ומאי 2012. סיבוב ההופעות השני היה בינלאומי והתחיל עם שלוש הופעות בניו יורק, בוסטון ופילדלפיה. Only son, להקה בראשות בעלה של ספקטור ג'ק דישל, הייתה מופע הפתיחה עבור כל שלושת המופעים. הסיור, שהורחב למספר מדינות באירופה (כולל רוסיה, אשר ספקטור מעולם לא ביקרה בה שוב מאז שהיגרה ממנה כילדה), נמשך במהלך קיץ 2012.

הופעות לקידום האלבום כללו את לייט שואו עם דייוויד לטרמן, בוקר טוב אמריקה, הקולבר ריפור, ראיון בניו יורק טיימס, הופעה ב-VH1 ושידור חי מיוחד ב-YouTube.

ביקורת 
באופן דומה לאלבומי האולפן הקודמים של ספקטור, What We Saw from the Cheap Seats קיבל ביקורות חיוביות עם שחרורו. באתר Metacritic הוא קיבל את הציון 73 מתוך 100, בהתבסס על 28 ביקורות, אשר מצביעות על "ביקורות חיוביות באופן כללי". מספר מבקרים שיבחו השיגעון הייחודי של האלבום, כאשר מבקר רולינג סטון, אשר נתן לאלבום 3.5 מתוך 5 כוכבים, וכתב כי האלבום "עשוי להיות הטוב ביותר שלה," והפך את ספקטור ל-"ג'וני מיטשל של הדור שלה." צוות המבקרים של Sputnikmusic נתן לאלבום את הדירוג המרבי של 5 מתוך 5 כוכבים, וכתבו כי זה הוא "המאמץ הטוב ביותר" של ספקטור, ו "אמן אשר עד כה לא נראה כי עשה כל טעות רק הלך והפך אפילו לעוד יותר מושלם." במגזין American Songwriter נכתב כי "Cheap Seats בכללותו... מצביע לעבר חשיפה לכיוונים חדשים לאמן שחוש ההומור המשונה שלו מעולם לא שולל את האפשרות של ייאוש אמיתי מהעולם."

הצלחה מסחרית 
האלבום כיכב עד כה לפחות בתשעה מצעדי אלבומים לאומיים. בארצות הברית, האלבום הגיע למקום 3, עם מכירות של כ-42,000 עותקים, ירידה קלה מההתחלה של אלבומה הקודם. האלבום מכר כ-174,000 עותקים בארצות הברית עד ספטמבר 2016.

רשימת שירים

צוות 
כל הקרדיטים על השירים אחת עד אחת עשרה מופיעים בחוברת האלבום.

 רג'ינה ספקטור: שירה, פסנתר (1-10), קלידים (2-10), מרימבה (3), מפיקה שותפה, כותבת שירים
 מייק אליזונדו: מפיק, בס (1, 3, 5, 7-10), קונטרבס (2, 4, 6), גיטרה חשמלית (1, 6, 7), גיטרות אקוסטיות (11), תכנון (3, 5, 7)
 אהרון סטרלינג: תופים (1, 3-7, 9), כלי הקשה (1, 5, 7), מרימבה (3)
 ג'יי בלרוז: תופים (2, 7, 10), כלי הקשה (2, 10), תופי בונגו (10)
 דני ט. לוין: חצוצרה (3)
 דייוויד מוייר: בריטון וסקסופון טנור (3)
 ג'ק דישל: שירה (3, 5)
 ג'ון דוורסה: חצוצרה (10)

 צוות נוסף

 עיצוב אמנותי – סטיבן ווקר (6) 
 מפיק שותף – רג'ינה ספקטור 
 מהנדס – אדם הוקינס 
 מהנדס [שותף]  – בראנט הורווד
 ניהול – רון שפירו 
 ניהול [עסקי] – ארול וונדר
 מנצח – בוב לודוויג 
 צלם – שרווין ליינז
 מפיק – מייק אליזונדו 
 נכתב על ידי – רג'ינה ספקטור

מיקומי שיא

אלבום

סינגלים

קישורים חיצוניים

הערות שוליים 

אלבומי רג'ינה ספקטור
אלבומים באנגלית
אלבומי חברת סייר רקורדס